ΨΗΦΙΣΜΑ ΤΟΥ ΣΥΜΒΟΥΛΙΟΥ της 16ης Δεκεμβρίου 1988 σχετικά με την επαγγελματική επανένταξη και την όψιμη επαγγελματική ένταξη των γυναικών ( 88/C 333/01 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώτας :

ότι σημαντικός αριθμός γυναικών εγκαταλείπουν την αποσχόλησή τους λόγω γάμου ή γεννήσεων, λόγω του ότι είναι δύσκολο να συμβιβάσουν την επαγγελματική με την οικογενειακή τους ζωή - ότι πολλές νέες γυναίκες, ιδίως για οικογενειακούς λόγους, δεν εντάσσονται στην επαγγελματική ζωή - ότι οι γυναίκες που επιθυμούν να επανενταχθούν ή να ενταχθούν όψιμα στην αγορά εργασίας συχνά αντιμετωπίζουν προβλήματα και κινδυνεύουν να γίνουν άνεργοι μακράς διαρκείας - ότι η αγορά εργασίας παρέχει καλύτερες δυνατότητες στο εργατικό δυναμικό, που είναι ειδικευμένο - ότι πολλές γυναίκες που επιθυμούν να επανενταχθούν ή να ενταχθούν όψιμα στην αγορά εργασίας δεν διαθέτουν τα απαιτούμενα προσόντα - ότι ορισμένα κράτη μέλη έχουν διεξαγάγει έρευνες-δράσεις που αποσκοπούν στην υποστήριξη της επανένταξης των γυναικών στην αγορά εργασίας - ότι η επανένταξη και η όψιμη ένταξη των γυναικών αποτελούν γενικότερο πρόβλημα για την Κοινότητα, για το οποίο απαιτούνται και λύσεις σε κοινοτικό επίπεδο - ότι όλοι οι πολίτες της Κοινότητας πρέπει να επωφελούνται της μεγάλης εσωτερικής αγοράς - ότι η ενεργοποίηση της κοινωνικής διάστασης της εσωτερικής αγοράς συνεπάγεται αποτελεσματικά μέτρα για την επαγγελματική επανένταξη και για την όψιμη επαγελματική ένταξη των γυναικών, ΕΚΔΙΔΕΙ ΤΟ ΠΑΡΟΝ ΨΗΦΙΣΜΑ :

Ι . Το Συμβούλιο καλεί τα κράτη μέλη να λάβουν τα εξής μέτρα :

1 . να αναπτύξουν την πληροφόρηση σχετικά με την κατάσταση της αγοράς εργασίας, ιδίως όσον αφορά τα επαγγέλματα που προσφέρουν ελάχιστες προοπτικές απασχόλησης και τα επαγγέλματα του μέλλοντος, ιδίως εκείνα που σχετίζονται με τις νέες τεχνολογίες - 2 . να εξασφαλίσουν ότι το προσωπικό των υπηρεσιών προσανατολισμού, επιμόρφωσης και εύρεσης εργασίας διαθέτει τα κατάλληλα προσόντα για να ανταποκρίνεται στα συγκεκριμένα προβλήματα των γυναικών που επιθυμούν να επανενταχθούν ή να ενταχθούν όψιμα στην αγορά εργασίας ( οι οποίες στο εξής ονομάζονται "οι ενδιαφερόμενες γυναίκες ")- 3 . να καταβάλουν προσπάθειες ώστε να παρέχονται στις ενδιαφερόμενες γυναίκες οι καλύτεροι δυνατοί όροι πρόσβασης στις δράσεις επαγγελματικής επιμόρφωσης και ένταξης στον επαγγελματικό βίο, όπου βέβαια οι όροι αυτοί είναι εφαρμόσιμοι - 4 . να οργανώσουν, ενδεχομένως σε συνεργασία με τους κοινωνικούς εταίρους, προγράμματα επαγγελματικής επιμόρφωσης ή άλλα μέτρα που θα ανταποκρίνονται στις συγκεκριμένες ανάγκες των ενδιαφερομένων γυναικών - 5 . να προωθήσουν μέτρα για την παροχή υποστήριξης στις γυναίκες κατά την προετοιμασία τους για την επανένταξη ή την όψιμη ένταξη, ιδίως για την τόνωση της αυτοπεποίθησής τους και για την ανάπτυξη των βασικών τεχνικών τους ικανοτήτων - 6 . να προωθήσουν μέτρα για τη στενή παρακολούθηση, κατά τη διάρκεια μεταβατικής περιόδου, της ένταξης και της όψιμης ένταξης των γυναικών, ούτως ώστε να αποφευχθεί η αποτυχία της επανένταξης και της όψιμης ένταξης - 7 . να ενθαρρύνουν, στο μέτρο του δυνατού, πρωτοβουλίες που αφορούν τη φύλαξη των παιδιών, η οργάνωση των οποίων θα λαμβάνει υπόψη την επαγγελματική κατάσταση των γονέων, καθώς και κατάλληλες πρωτοβουλίες για τη φροντίδα των μειονεκτούντων και ηλικιωμένων ατόμων, ώστε να μειωθούν τα οικογενειακά βάρη των ενδιαφερομένων γυναικών - 8 . να ενθαρρύνουν τις πρωτοβουλίες για την πλαισίωση με κατάλληλα μέτρα της διακοπής της σταδιοδρομίας των γυναικών, όπως με τη διατήρηση των επαγγελματικών ικανοτήτων τους ή τη διατήρηση των επαφών τους με τους προηγούμενους εργοδότες τους, εν όψει ενδεχόμενης επανένταξης - 9 . να αναπτύξουν τη συνεργασία μεταξύ των εθνικών, των περιφερειακών και των τοπικών αρχών, των γυναικείων σωματείων, των ατόμων που προωθούν δράσεις επιμόρφωσης και των άλλων ενδιαφερομένων οργανισμών - 10 . να συλλέξουν ποσοτικά και ποιοτικά στοιχεία που θα επιτρέπουν την εντόπιση, στο μέτρο του δυνατού, του συνόλου των προβλημάτων και των αναγκών των ενδιαφερομένων γυναικών . ΙΙ.Το Συμβούλιο καλεί την Επιτροπή να λάβει τα ακόλουθα μέτρα :

1 . να συγκεντρώσει τις μελέτες που πραγματοποιούνται στα κράτη μέλη στον τομέα της επαγγελματικής επανένταξης και της όψιμης επαγγελματικής ένταξης των γυναικών - 2 . να καταγράψει και να αξιολογήσει τα μέτρα που έχουν λάβει στον τομέα αυτό τα κράτη μέλη - 3 . να λάβει υπόψη τις ενδιαφερόμενες γυναίκες κατά την κατάρτιση των κοινοτικών στατιστικών - 4 . να λάβει υπόψη, στα πλαίσια των κανόνων του Ευρωπαϊκού Κοινωνικού Ταμείου, προγράμματα επανένταξης και όψιμης ένταξης των γυναικών - 5 . να ενθαρρύνει, υπέρ των ενδιαφερομένων γυναικών, μέτρα στον τομέα της επαγγελματικής επιμόρφωσης και των δοκιμαστικών προγραμμάτων - 6 . να διευκολύνει την ανταλλαγή εμπειριών μεταξύ των κρατών μελών, όσον αφορά τα μέτρα που λαμβάνουν υπέρ των ενδιαφερομένων γυναικών και να διαδίδει τις πληροφορίες σχετικά με τα μέτρα αυτά - 7 . να διαβιβάσει στο Συμβούλιο, βάσει των πληροφοριών που θα της παράσχουν τα κράτη μέλη, έκθεση σχετικά με την εφαρμογή του παρόντος ψηφίσματος, πέντε έτη το αργότερο μετά από την έκδοσή του .